als_Latn dik_Latn sag_Latn
Plot 63 vite më parë, Brazili mundej 2-1 në finale nga Uruguaji, ku shumë tifozë bënë vetëvrasje për shkak të kësaj humbjeje
I gjithë Brazili është në pritje të “Botërorit 2014”, por më shumë sesa dëshira e madhe për organizimin, brazilianët mezi e presin këtë kompeticion për të fshirë nga memoria e tyre makthin e 1950-ës. Shumë e dinë atë që ka ndodhur 60 vite më parë, që edhe sot e kësja dite cilësohet si një “tragjedi sportive dhe njerëzore”. Ishte viti 1950, kur Brazili organizoi Botërorin e parë dhe të gjithë prisnin suksesin e madh të “Seleçaos”. Por, e gjithë festa që zgjati deri në të 79’, u kthye në një tragjedi. Brazilit i mjaftohet edhe një barazim për të fituar Kupën e Botës, por nuk arriti ta merrte një gjë të tillë edhe pse shënoi gol i pari në fillimin e pjesës së dytë. Uruguaji barazoi në të 66’, ndërsa 10 minuta nga fundi realizoi edhe golin e dytë, duke arritur suksesin e madh në “Maracana”. Pas ndeshjes, dhjetëra tifozë shkaktuan vetëvrasje, duke mos e kapërdirë dot atë humbje. Fanelat e ndryshuara – Në atë kohë, Kombëtarja e Brazilit i luante ndeshjet e saj me fanelat e bardha. Ishte uniforma e zakonshme e kësaj skuadre, por që ndryshoi menjëherë pas “tragjedisë” së 1950-s. Ajo finale e humbur me Uruguajin ishte shumë e dhimbshme, aq sa detyroi Brazilin që të ndryshonte ngjyrën e fanelës, duke e kthyer atë në të verdhë. Hakmarrja – Plot 63 vite më pas, Brazili do të organizojë për herë të dytë Kupën e Botës, me shpresën që të mos përsërisë më gabimin e vitit 1950. Tani situata ka ndryshuar, futbolli është më ndryshe dhe hierarkitë janë të tjera, por ëndrra e tifozëve brazilianë vazhdon të mbetet e njëjta: Brazili të fitojë finalen e Botërorit të ardhshëm duke mundur Uruguajin.
als_Latn als_Latn